NADLIMITNÁ ZÁKAZKA

**Verejná súťaž**

postupom podľa § 66 zákona č. 343/2015 Z. z. o verejnom obstarávaní a

o zmene a doplnení niektorých zákonov v znení neskorších predpisov

**SÚŤAŽNÉ PODKLADY**

na predmet zákazky

**Výskumná infraštruktúra pre COVID**

**laboratórium projektu IPMVDCov**

(TOVARY)

**Príloha č. 3**

# KRITÉRIUM NA VYHODNOTENIE PONÚK,

# PRAVIDLÁ ICH UPLATNENIA A

# PRAVIDLÁ ELEKTRONICKEJ AUKCIE

Košice, december 2021

# 1 KRITÉRIUM NA VYHODNOTENIE PONÚK A PRAVIDLÁ ICH UPLATNENIA

Komisia po prvotnom úplnom vyhodnotení ponúk, u ktorých neexistujú dôvody na vylúčenie a ponuky spĺňajú požiadavky na predmet zákazky v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“) vyhodnotí ponuky uchádzačov podľa kritéria na vyhodnotenie ponúk (ďalej len „kritérium“), určeného v Oznámení o vyhlásení verejného obstarávania a na základe pravidiel jeho uplatnenia určených v tejto časti súťažných podkladoch (t. j. každý uchádzač spĺňa podmienky účasti, jeho ponuka je v súlade s technickými špecifikáciami a nepovažuje sa za neobvykle nízku ponuku) prostredníctvom systému EKS elektronickými prostriedkami vyzve súčasne všetkých uchádzačov v rovnakom čase na účasť v elektronickej aukcii.

**KRITÉRIUM NA VYHODNOTENIE PONÚK**

#### „Celková cena za dodanie požadovanej časti predmetu zákazky v eurách s DPH“.

Jediným kritériom na vyhodnotenie ponúk je najnižšia navrhovaná Celková cena za dodanie požadovaného predmetu zákazky vyjadrená v eurách s DPH, uvedená v ponuke uchádzača podľa Prílohy č. 5–Príloha č. 2 Cenová ponuka (ďalej len „Príloha č. 5“) podľa toho, na ktorú časť predkladá ponuku týchto súťažných podkladov. Všetky ceny uvedené v ponuke uchádzača podľa Prílohy č. 5týchto súťažných podkladov musia byť zaokrúhlené na dve desatinné miesta.

Kritérium platí pre vyhodnotenie každej časti predmetu zákazky a vyhodnocovaná bude každá časť predmetu zákazky samostatne.

**2 PRAVIDLÁ NA UPLATNENIE KRITÉRIA**

#### Celková cena za dodanie požadovaného predmetu zákazky v eurách s DPH.

Ponuky uchádzačov vyhodnotí systém EKS automatizovane, podľa predmetného kritéria a označí:

* ponuku s najnižšou Celkovou cenou za dodanie požadovanej časti predmetu zákazky vyjadrenú v eurách s DPH za prvú,
* ponuku s druhou najnižšou Celkovou cenou za dodanie požadovanej časti predmetu zákazky vyjadrenú v eurách s DPH za druhú,
* ponuku s treťou najnižšou Celkovou cenou za dodanie požadovanej časti predmetu zákazky vyjadrenú v eurách s DPH za tretiu,
* atď.

V prípade rovnakých návrhov na plnenie predmetného kritéria, t. j. rovnakej Celkovej ceny za dodanie požadovanej časti predmetu zákazky vyjadrenej v eurách s DPH u viacerých uchádzačov, rozhoduje o poradí ponúk najnižšia cena za položku pre:

* časť 1:

položka č. 7 **Systém na probe-based konfokálnu laserovú endomikroskopiu (pCLE)**

* časť 2:

položka č. 2 **Experimentálny pľúcny ventilátor**

* časť 3:

položka č. 5 **Monitor na meranie hemodynamických parametrov a oxymetrie pacienta**

Ak uchádzač nie je platiteľom DPH v Slovenskej republike, uvedie navrhovanú cenu celkom (***ktorej súčasťou je aj DPH)***. Súčasne na túto skutočnosť v ponuke upozorní.

Ak je uchádzač platcom DPH, uvedie príslušnú sadzbu DPH.

Ak uchádzač má sídlo mimo územia Slovenskej republiky, ***vyčísli celkovú cenu za predmet zákazky s DPH*** v zmysle platnej legislatívy platnej na území Slovenskej republiky v čase predkladania ponúk, ***pre účely hodnotenie ponúk.***

Ponuky uchádzačov, ktoré systém EKS automatizovane vyhodnocoval podľa predmetného kritéria, budú následne systémom EKS zaradené do elektronickej aukcie, ktorá sa vykoná na základe vyzvania týchto uchádzačov na účasť v elektronickej aukcii prostredníctvom EKS.

**3 IDENTIFIKÁCIA ÚSPEŠNÉHO UCHÁDZAČA**

Po ukončení elektronickej aukcie systém EKS opätovne vyhodnotí ponuky uchádzačov podľa predmetného kritéria a označí poradie uchádzačov.

Úspešný uchádzač bude vyhodnotený pre každú časť predmetu zákazky samostatne.

Verejný obstarávateľ po ukončení elektronickej aukcie vyzve úspešného uchádzača o predloženie aktualizovanej Prílohy č. 5/Príloha č. 2 Kúpnej zmluvy (podľa toho, na ktorú časť uchádzač predložil ponuku). Úspešný uchádzač aktualizuje Prílohu č. 5/Prílohu č. 2 Kúpnej zmluvy tým spôsobom, že zníži jednotkové ceny položiek tak, aby cena za časť predmetu zákazky v eurách s DPH dosiahla hodnotu, ktorú uchádzač ponúkol v elektronickej aukcii (resp. túto hodnotu nesmie prevýšiť) – t. j. novú cenu, ktorú dosiahol v elektronickej aukcii premietol do jednotkových cien položiek danej časti predmetu zákazky.

Po odsúhlasení aktualizovanej Prílohy č. 5/Prílohy č. 2 Kúpnej zmluvy verejný obstarávateľ úspešnému uchádzačovi, ktorý sa umiestnil na prvom mieste oznámi, že jeho ponuku prijíma. Ostatným uchádzačom pošle oznámenie, že neuspeli s uvedením dôvodov, pre ktoré ich ponuka nebola prijatá a identifikáciu úspešného uchádzača.

Následne Prílohu č. 5/Prílohu č. 1 a Prílohu č. 2 s aktualizovanými cenami a kúpnou zmluvou predkladá verejnému obstarávateľovi k podpisu v stanovenej lehote.

Uzavretie Kúpnej zmluvy sa uskutoční postupom a spôsobom, uvedeným v bode 35 v *časti A.1 Pokyny pre uchádzačov* týchto súťažných podkladov.

1. **ELEKTRONICKÁ AUKCIA** 
   1. **Elektronická aukcia (ďalej len „eA“)** na účely tohto verejného obstarávania je opakujúci sa proces, ktorý využíva vybrané elektronické systémy, certifikované podľa § 151 zákona o verejnom obstarávaní, na predkladanie nových cien upravených smerom nadol.

Pre každú časť predmetu zákazky bude realizovaná samostatná elektronická aukcia a vyhodnocovaná bude každá časť predmetu zákazky samostatne.

Nižšie uvedené informácie a pravidlá eA platia pre každú časť predmetu zákazky.

Počas trvania elektronickej aukcie uchádzači upravujú/menia svoje ponuky, ktoré predložili v predmetnej zákazke a predkladajú nové ceny za požadovaný predmet zákazky v eurách s DPH až do ukončenia elektronickej aukcie. Výsledkom elektronickej aukcie bude zostavenie objektívneho poradia ponúk podľa najnižšej ceny za požadovaný predmet zákazky v eurách s DPH, automatizovaným vyhodnotením.

Elektronická aukcia bude prebiehať v systéme pre elektronické aukcie, certifikovanom Úradom pre verejné obstarávanie - v **elektronickej aukčnej sieni (ďalej len „e-aukčná sieň“)** prostredníctvom Aukčného modulu Elektronického kontraktačného systému (EKS) (aktuálna verzia) [**https://eo.eks.sk**](http://www.eo.eks.sk/)konkrétne v podmodule Elektronická aukcia.

Podmodul EKS v rámci vytvorenia elektronickej aukcie zabezpečí nasledovné:

1. zhodu názvu elektronickej aukcie s názvom predmetnej zákazky,
2. zhodu kritéria – názov a pravidlá uplatnenia tohto kritéria s kritériom a pravidlami jeho uplatnenia, ktoré sa použilo v rámci vyhodnotenia ponúk podľa zákona pred elektronickou aukciou,
3. účastníci elektronickej aukcie – ako účastníci elektronickej aukcie sú zaevidovaní tí uchádzači, ktorých ponuky boli v rámci zadávania predmetnej zákazky vyhodnotené podľa kritéria na vyhodnotenie ponúk uvedených v oznámení o vyhlásení verejného obstarávania a pravidiel jeho uplatnenia uvedených v týchto súťažných podkladoch, v súlade so zákonom,
4. vstupné ponuky – prevzaté sú údaje zo všetkých predložených a vyhodnocovaných ponúk uchádzačov,

Elektronická aukcia sa začne a skončí v termínoch uvedených vo výzve na účasť v elektronickej aukcii.

Kritérium elektronickej aukcie pre každú časť predmetu zákazky:

#### Celková cena za dodanie požadovanej časti predmetu zákazky v eurách s DPH.

Predmet elektronickej aukcie pre každú časť predmetu zákazky:

#### Celková cena za dodanie požadovanej časti predmetu zákazky v eurách s DPH.

Účastník bude počas eA upravovať/meniť celkovú cenu požadovaného predmetu zákazky vyjadrenú v eurách s DPH smerom dole.

#### Priebeh elektronickej aukcie

EKS, po úvodnom vyhodnotení ponúk a prvotnom zostavení poradia z predložených ponúk, vyzve elektronickými prostriedkami súčasne všetkých uchádzačov, ktorí neboli vylúčení, resp. ktorých ponuky neboli vylúčené z postupu verejného obstarávania, na predloženie nových cien v elektronickej aukcii.

**Vo Výzve na účasť** v elektronickej aukcii (ďalej len „Výzva“), budú uvedené podrobné informácie, týkajúce sa elektronickej aukcie v zmysle § 54 ods. 7 zákona o verejnom obstarávaní. Výzva bude zaslaná elektronicky, zodpovednej osobe uchádzača uvedenej v ponuke uchádzača ako kontaktná/zodpovedná osoba uchádzača (v ponuke je nutné uviesť správne kontaktné údaje zodpovednej osoby). V prípade zmeny kontaktných údajov uvedenej osoby je potrebné príslušnú zmenu osoby doručiť písomne verejnému obstarávateľovi, najneskôr tri pracovné dni pred začatím elektronickej aukcie

**V priebehu eA** sa všetkým účastníkom eA zobrazí/bude min. zobrazovať:

* Všeobecné informácie o elektronickej aukcii (názov aukcie – podľa časti predmetu zákazky, kritérium na vyhodnotenie ponúk, odkaz na predmetnú zákazku)
* Informácie o čase (Serverový čas, Dĺžka trvania aukcie, Predlžovanie aukcie, Čas začiatku aukcie, Predpokladaný čas ukončenia aukcie, Zostávajúci čas aukcie, Čas do začiatku aukcie, informácia o prerušovaní aukcie v prípade trvania aukcie mimo prevádzkových hodín EKS)
* Systémové oznamy
* Informácie o hodnotách kritéria aktuálne najvýhodnejšej (najnižšej) ponuky
* Informácie o relatívnom poradí a hodnotách kritéria daného účastníka: v rámci priebehu eA bude účastníkom zobrazované ich relatívne poradie, ktoré bude stanovené na základe pravidiel a podľa kritéria v súlade s Oznámením o vyhlásení verejného obstarávania.

Účastník bude upravovať/meniť celkovú cenu za dodanie požadovaného predmetu zákazky vyjadrenú v eurách s DPH smerom dole.

**Minimálny krok úpravy/zmeny** ceny časti predmetu zákazky v prípade nového návrhu celkovej ceny za dodanie požadovaného predmetu zákazky vyjadrenej v eurách s DPH v rámci elektronickej aukcie je v hodnote ***1 000,00 eur*.**

Verejný obstarávateľ upozorňuje, že systém neumožní podať takú ponuku v rámci nového návrhu, ktorá by dorovnala navrhovanú celkovú cenu časti predmetu zákazky v eurách s DPH iného účastníka (t. j. nie je možné dorovnať žiadne poradie).

#### Prístup do aukčnej siene účastníka

Účastníkom, ktorí postúpili do eA, sa po prihlásení do systému EKS zobrazí hypertextový odkaz na aukčnú sieň vo vernom detaile predmetnej zákazky, a to min. 15 minút pred začiatkom eA. V tomto časovom limite si môžu účastníci elektronickej aukcie skontrolovať svoju vstupnú cenu.

Zároveň bude účastníkom eA tiež zaslaná pripomienka formou emailovej notifikácie 10 minút pred začiatkom eA.

#### Predpokladaný čas ukončenia elektronickej aukcie:

Elektronická aukcia bude trvať **20 minút**, s možnosťou opakovaného **predĺženia o 2 minúty**. Ak účastník ponúkne novú cenu za časť predmetu zákazky vyjadrenú v eurách s DPH, ktorá spĺňa požiadavky, týkajúce sa minimálnych rozdielov, počas posledných 2 minút trvania eA, eA sa predlžuje o 2 minúty, ktoré začnú plynúť od pôvodného skončenia elektronickej aukcie. Elektronická aukcia sa po jej prvom predĺžení predĺži o 2 minúty vždy, ak počas jej predĺženia účastník ponúkne novú cenu, ktorá spĺňa požiadavky, týkajúce sa minimálnych rozdielov, a to aj opakovane.

Systém EKS elektronickú aukciu ukončí:

* uplynutím jej základného časového limitu - ak nedôjde k jej predlžovaniu,
* ak nedostane žiadne ďalšie nové ceny za časť predmetu zákazky vyjadrené v eurách s DPH, ktoré spĺňajú požiadavky, týkajúce sa minimálnych rozdielov.

Po ukončení elektronickej aukcie systém nedovolí účastníkom upravovať jednotlivé hodnoty (ceny), ktoré boli predmetom danej elektronickej aukcie.

#### Požiadavky na technické vybavenie

Aktuálna verzia jedného z prehliadačov: Internet Explorer, Mozilla Firefox, Google Chrome. Ďalšie technické požiadavky:

* prehliadač so zapnutým javascript a povoleným cookies,
* prehliadač bez prídavných zásuvných modulov (plug-in, add-on) ktoré modifikujú vykonávanie a renderovanie aplikácie alebo zasahujú do http headers,
* operačný systém počítača bez vírusov, malware a spyware ktoré zasahujú do http komunikácie,
* počítač pripojený k sieti Internet bez blokovania alebo modifikovania http protokolu s terminovaním ssl spojenia na klientovi,
* rozlíšenie obrazovky minimálne 1024 x 768 bodov,
* prehliadač PDF súborov.

#### Ostatné podmienky a pravidlá

1. Uchádzači sú povinní priebežne sa oboznamovať s obsahom e-mailových správ/správ systému EKS, ktoré im systém EKS automaticky vygeneruje a zašle na ich e-mailovú adresu uvedenú v profile používateľa systému EKS. Rovnako sa táto povinnosť vzťahuje aj na e-mailové správy / správy systému EKS, ktoré im rozposlal objednávateľ.
2. Za technickú chybu systému EKS sa nebude považovať „zlyhanie počítača“ na strane uchádzača ani zlyhanie internetového pripojenia na strane uchádzača, prerušenie dodávky elektrického prúdu a pod., ktoré spôsobia nefunkčnosť počítača uchádzača alebo jeho neschopnosť zúčastniť sa eAukcie. Odporúča sa uchádzačom mať záložné riešenie pre prípad vzniku takejto situácie.
3. Verejný obstarávateľ zruší výsledok elektronickej aukcie a zopakuje celú eAukciu v nasledujúcich prípadoch:

ca) ak sa preukáže, že objednávateľ nesprávne nastavil parametre eAukcie, ktoré sú v rozpore s výzvou na účasť v eAukcii alebo súťažnými podkladmi, alebo sú nesprávne zadané vstupné hodnoty niektorého z uchádzačov,

cb) ak sa preukáže, že počas priebehu eAukcie došlo k výpadku alebo technickej chybe systému EKS na strane prevádzkovateľa a prevádzkovateľ uvedenú skutočnosť potvrdí,

cc) ak sa preukáže, že počas priebehu eAukcie došlo k neštandardnému správaniu sa systému EKS, ktoré je v rozpore s bežným správaním sa systému EKS, alebo sa zistí nová, doteraz neobjavená chyba v systéme EKS a prevádzkovateľ uvedenú skutočnosť potvrdí; za chybu sa nepovažuje odlišné správanie sa aukčného modulu EKS v porovnaní so správaním sa iného aukčného systému, ani vlastnosti aukčného modulu, ktoré nie sú v rozpore so ZVO, a na ktoré boli uchádzači upozornení.

1. Verejný obstarávateľ odporúča uchádzačom, aby mali počas eAukcie k dispozícii osoby uchádzača, ktoré budú odborne, pozične, funkčne oprávnené rozhodovať o „vylepšení“ ponuky. „Vylepšená“ ponuka by mala uchádzačovi pokryť všetky náklady + primeraný zisk na zabezpečenie predmetu zákazky, a to ako po stránke kvalitatívnej, tak aj odbornej, časovej a vecnej. Objednávateľ odporúča uchádzačom stanoviť si ešte pred začatím eAukcie cenovú hranicu, pod ktorú nemôžu svoje ceny znížiť, ak majú zabezpečovať predmet zákazky v určených medziach obchodných podmienok v zadefinovaných vecných a kvalitatívnych parametroch.
2. Verejný obstarávateľ odporúča uchádzačom, aby sa po doručení pozvánky na účasť v eAukcii prostredníctvom systému EKS prihlásili do aukčnej siene s cieľom overiť si prihlasovacie meno a heslo. Keďže medzi otvorením eAukcie a otvorením aukčnej siene uplynú minimálne 2 pracovné dni, bude mať uchádzač viac času na riešenie vzniknutej situácie ako v prípade, ak zistí problémy s prihlasovaním až po otvorení aukčnej siene.
3. Verejný obstarávateľ odporúča uchádzačom, aby si pripravili záložný scenár pre prípad technickej poruchy na strane uchádzača (záložný počítač, záložné internetové pripojenie, plne nabitá batéria v notebooku pre prípad výpadku dodávky elektrickej energie a pod.).
4. Verejný obstarávateľ odporúča uchádzačom, aby v prípade neštandardného správania sa systému EKS, alebo podozrenia na chybu a pod. tento stav priebežne zdokumentovali aj vytvorením snímok obrazovky, ktoré budú použité pri preukazovaní neštandardného správania sa aukčného systému.
5. Ak sa po elektronickej aukcii objaví mimoriadne nízka ponuka, bude komisia postupovať podľa § 53 zákona o verejnom obstarávaní.
6. Verejný obstarávateľ podľa § 54 ods. 15 zákona o verejnom obstarávaní nie je povinný použiť elektronickú aukciu, ak by sa aukcie zúčastnil len jeden uchádzač.